CELEX: 32002D0747
Language: ro
Date: 2002-09-09 00:00:00
Title: Decizia Comisiei din 9 septembrie 2002 de stabilire a criteriilor ecologice revizuite de acordare a etichetei ecologice comunitare pentru becuri electrice și de modificare a Deciziei 1999/568/CE [notificată cu numărul C(2002) 3310]Text cu relevanță pentru SEE.

Anunţ juridic important

|

32002D0747

Official Journal L 242 , 10/09/2002 P. 0044 - 0049 Ediţie specială în limba cehă Chapter 15 Volume 07 P. 167  - 172 Ediţie specială în limba estonă Chapter 15 Volume 07 P. 167  - 172 Ediţie specială în limba maghiară Chapter 15 Volume 07 P. 167  - 172 Ediţie specială în limba lituaniană Chapter 15 Volume 07 P. 167  - 172 Ediţie specială în limba letonă Chapter 15 Volume 07 P. 167  - 172 Ediţie specială în limba malteză Chapter 15 Volume 07 P. 167  - 172 Ediţie specială în limba polonă Chapter 15 Volume 07 P. 167  - 172 Ediţie specială în limba slovacă Chapter 15 Volume 07 P. 167  - 172 Ediţie specială în limba slovenă Chapter 15 Volume 07 P. 167  - 172

		20020909Decizia Comisieidin 9 septembrie 2002de stabilire a criteriilor ecologice revizuite de acordare a etichetei ecologice comunitare pentru becuri electrice și de modificare a Deciziei 1999/568/CE[notificată cu numărul C(2002) 3310](Text cu relevanță pentru SEE)(2002/747/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1980/2000 al Parlamentului European și al Consiliului din 17 iulie 2000 privind sistemul comunitar revizuit de acordare a etichetei ecologice [1], în special articolul 6 alineatul (1) al doilea paragraf,întrucât:(1) Regulamentul (CE) nr. 1980/2000 prevede că eticheta ecologică comunitară poate fi acordată unui produs care posedă caracteristici ce-i permit să contribuie, în mod semnificativ, la îmbunătățirea unor aspecte de mediu esențiale.(2) Regulamentul (CE) nr. 1980/2000 prevede stabilirea unor criterii specifice pentru acordarea etichetei ecologice în funcție de categoriile de produse.(3) De asemenea, el prevede ca reexaminarea criteriilor de acordare a etichetei ecologice, precum și evaluarea și verificarea cerințelor legate de aceste criterii, să se efectueze în timp util înainte de sfârșitul perioadei de valabilitate a criteriilor specificate pentru fiecare categorie de produse. Reexaminarea trebuie să aibă ca rezultat o propunere de prelungire, retragere sau revizuire.(4) Este necesară reexaminarea criteriilor ecologice stabilite prin Decizia 1999/568/CE a Comisiei din 27 iulie 1999 de stabilire a criteriilor ecologice de acordare a etichetei ecologice comunitare pentru becuri electrice [2], astfel încât să țină seama de evoluția pieței. În același timp, trebuie modificate perioada de valabilitate a deciziei menționate și definiția categoriei de produse.(5) Ar trebui adoptată o nouă decizie a Comisiei pentru stabilirea criteriilor ecologice specifice pentru această categorie de produse; noua decizie va avea o validitate de patru ani.(6) Este necesar ca, pentru o perioadă limitată de maximum douăsprezece luni, atât noile criterii stabilite prin prezenta decizie, cât și cele stabilite prin Decizia 1999/568/CE, să fie valabile simultan pentru a acorda suficient timp companiilor cărora li s-a acordat sau care au depus o cerere de acordare a etichetei ecologice pentru produsele lor până la data intrării în vigoare a prezentei decizii să își adapteze produsele astfel încât să respecte noile criterii.(7) Măsurile prevăzute de prezenta decizie se bazează pe proiectul de criterii elaborat de Comitetul pentru etichetare ecologică al Uniunii Europene instituit în temeiul articolului 13 din Regulamentul (CE) nr. 1980/2000.(8) Măsurile prevăzute de prezenta decizie sunt conforme cu avizul comitetului instituit în temeiul articolului 17 din Regulamentul (CE) nr. 1980/2000,ADOPTĂ PREZENTA DECIZIE:Articolul 1Pentru a i se putea acorda eticheta ecologică comunitară în temeiul Regulamentului (CE) nr. 1980/2000, un bec electric trebuie să se încadreze în categoria de produse "becuri electrice", definit la articolul 2, și trebuie să respecte criteriile ecologice stabilite în anexa prezentei decizii.Articolul 2(1) Categoria de produse "becuri electrice" cuprinde:"becuri cu soclu unic", adică toate becurile al căror scop general este iluminatul și au un soclu unic, tip baionetă, cu filet sau cu piciorușe. Becurile trebuie să se poată conecta la rețeaua publică de distribuție a energiei electrice."becuri cu soclu dublu", adică toate becurile al căror scop general este iluminatul și prezintă câte un soclu la fiecare capăt. Această categorie include, în principal, toate tuburile fluorescente liniare. Tuburile respective trebuie să se poată conecta la rețeaua publică de distribuție a energiei electrice.(2) Următoarele tipuri de becuri nu sunt incluse în această categorie de produse: becuri fluorescente compacte cu balast magnetic, becuri de proiecție, iluminat pentru fotografiere și tuburi pentru solare.Articolul 3În scopuri administrative, numărul de cod atribuit categoriei de produse "becuri electrice""008".Articolul 4Articolul 3 din Decizia 1999/568/CE se înlocuiește cu următorul text:"Articolul 3Definiția categoriei de produse și criteriile ecologice specifice sunt valabile până la 31 august 2003".Articolul 5Prezenta decizie se aplică de la 1 septembrie 2002 până la 31 august 2005. În cazul în care, până la 31 august 2005, nu au fost adoptate criterii revizuite, prezenta decizia se aplică până la 31 august 2006.Fabricanții de produse care se încadrează în categoria de produse "becuri electrice", cărora li s-a acordat deja eticheta ecologică până la 1 septembrie 2002, pot folosi eticheta până la 31 august 2003.Fabricanții de produse care se încadrează în categoria de produse "becuri electrice", care au depus o cerere de acordare a etichetei ecologice până la 1 septembrie 2002, pot primi eticheta ecologică în condițiile stabilite de Decizia 1999/568/CE. În aceste cazuri, eticheta poate fi folosită până la 31 august 2003.Articolul 6Prezenta decizie se adresează statelor membre.Adoptată la Bruxelles, 9 septembrie 2002.Pentru ComisieMargot WallströmMembru al Comisiei[1] JO L 237, 21.9.2000, p. 1.[2] JO L 216, 14.8.1999, p. 18.--------------------------------------------------20020909ANEXĂCADRUFinalitatea criteriilorCriteriile prezente au ca scop, în special:- reducerea daunelor sau riscurilor privind mediul legate de utilizarea energiei (încălzire globală, acidifiere, epuizarea resurselor neregenerabile) prin reducerea consumului de energie;- reducerea daunelor sau riscurilor privind mediul legate de utilizarea de resurse atât la producerea, cât și la tratarea/eliminarea becurilor electrice, prin prelungirea duratei medii de viață;- reducerea daunelor sau riscurilor privind mediul legate de utilizarea de mercur, prin reducerea cantității totale de emisii de mercur din timpul duratei de viață a becului electric.De asemenea, criteriile prezente încurajează punerea în aplicare a celor mai bune practici (utilizarea optimă a mediului) și sensibilizarea consumatorilor față de aspectele de mediu. Criteriile sunt stabilite la niveluri care promovează etichetarea becurilor electrice produse cu un impact mai redus asupra mediului.Cerințele de evaluare și verificareCerințele specifice de evaluare și verificare sunt indicate în cadrul fiecărui criteriu. Încercarea ar trebui efectuată de către laboratoare având acreditarea cuvenită sau de către laboratoare care îndeplinesc cerințele specificate de norma EN ISO 17025 și au competența de a efectua testele corespunzătoare.În cazul în care solicitantului i se cere să furnizeze organismului competent declarații, documentație, analize, rapoarte de încercare sau alte dovezi ale respectării criteriilor, se înțelege că acestea pot proveni de la solicitant și/sau de la furnizorul/furnizorii săi și/sau furnizorul/furnizorii acestora etc., după caz. Organismul competent care evaluează cererea poate efectua verificări independente.Autorităților competente li se recomandă să țină seama de punerea în aplicare a sistemelor recunoscute de gestionare ecologică, precum EMAS sau ISO 14001, la evaluarea cererilor și la monitorizarea respectării criteriilor (Notă: nu este obligatorie punerea în aplicare a acestor sisteme).CRITERII1. Eficiența energetică, durata de viață, intensitatea luminoasă și conținutul de mercurBecurile cu soclu unic trebuie să îndeplinească următoarele cerințe:| Becuri cu soclu unic cu balast integral (becuri fluorescente compacte) | Becuri cu soclu unic fără balast integral (becuri cu soclu cu piciorușe) |Eficiența energetică | Clasa A | Clasa A sau B |Durata de viață | peste 10000 de ore | peste 10000 de ore |Intensitatea luminoasă | peste 70 % la 10000 de ore | peste 80 % la 9000 de ore |Conținut mediu de mercur | maximum 4,0 g | maximum 4,0 g |Becurile cu soclu dublu trebuie să îndeplinească următoarele cerințe:| Becuri cu soclu dublu, durată medie de viață | Becuri cu soclu dublu, durată mare de viață |Eficiența energetică | Clasa A | Clasa A |Durata de viață | peste 12500 de ore | peste 20000 de ore |Intensitatea luminoasă | peste 90 % la 12500 de ore | peste 90 % la 20000 de ore |Conținut mediu de mercur | maximum 5,0 g | maximum 8,0 g |Notă: Eficiența energetică este cea descrisă în anexa IV la Directiva 98/11/CE a Comisiei din 27 ianuarie 1998 de punere în aplicare a Directivei 92/75/CEE a Consiliului privind etichetarea energetică a becurilor de uz casnic [1].Evaluare și verificare: Solicitantul furnizează un raport de încercare, în care specifică faptul că eficiența energetică, durata de viață și intensitatea luminoasă a becului electric au fost determinate cu ajutorul procedurilor stabilite prin norma EN 50285. Raportul precizează eficiența energetică, durata de viață și intensitatea luminoasă a becului electric. Dacă testul de determinare a duratei de viață nu s-a încheiat, durata de viață operațională precizată pe ambalaj se consideră acceptabilă până la obținerea rezultatelor testului. Totuși, rezultatul testului trebuie furnizat în termen de maxim 12 luni de la data depunerii cererii de acordare a etichetei ecologice.Solicitantul furnizează un raport de încercare în care specifică faptul că conținutul de mercur a fost măsurat utilizându-se metoda descrisă în continuare. Raportul precizează conținutul mediu de mercur, calculat prin analizarea a zece becuri, și, după ștergerea celei mai mari și a celei mai mici valori, prin efectuarea mediei aritmetice a celor opt valori care au rămas.Metoda de încercare a conținutului de mercur este următoarea: Se separă mai întâi tubul cu arc de învelișul de plastic și de elementele electronice asociate. Se taie firele cât de aproape de partea de sticlă. Se așază tubul sub o hotă de laborator și se fragmentează. Fragmentele se așază într-o sticlă de plastic cu capac înșurubat, robustă, de mărime normală, în care, în prealabil, s-a introdus o bilă de porțelan cu diametrul de 1 inch (2,54 cm) și 25 ml de acid azotic concentrat de puritate mare (70 %). Sticla se închide și se agită câteva minute pentru a se reduce tubul cu arc la particule mici; dopul se desface periodic pentru a evita formarea oricărei presiuni. Se lasă conținutul sticlei în reacție timp de 30 de minute, agitând periodic. Conținutul sticlei se filtrează apoi printr-un filtru din hârtie rezistent la acizi înainte de a fi turnat într-un balon gradat de 100 ml. Se adaugă dicromat de potasiu până la obținerea unei concentrații finale de crom de 1000 ppm. Se completează la volum cu apă pură. Se prepară soluții etalon pentru a obține o paletă de concentrații care să atingă 200 ppm mercur. Soluțiile se analizează prin spectroscopie de absorbție atomică cu flacără, la o lungime de undă de 253,7 nm cu corectare de fond. Se poate calcula conținutul inițial de mercur al becului pornind de la rezultatele obținute și de la volumul cunoscut al soluției. Organismul competent poate autoriza ușoare adaptări ale metodei de încercare în cazul în care acestea sunt necesare din motive tehnice și sunt aplicate în mod coerent.2. Pornirea/oprireaPentru becurile fluorescente compacte, numărul de cicluri de pornire/oprire trebuie să fie mai mare de 20000.Evaluare și verificare: Solicitantul furnizează un raport de încercare în care specifică faptul că numărul de cicluri de pornire/oprire pentru acel tip de bec electric fluorescent compact a fost determinat utilizându-se o încercare de ciclu rapidă (0,5 minute pornită, 4,5 minute oprită) și procedurile de încercare a duratei de viață specificate în EN 50285. Raportul precizează numărul de cicluri de pornire/oprire realizate în momentul în care 50 % dintre becurile fluorescente compacte testate au îndeplinit cerințele privind durata de viață specificate în EN 50285.3. Indexul de redare a culorilorIndexul de redare a culorilor (Ra) al becului electric trebuie să fie mai mare de 80.Evaluare și verificare: Solicitantul furnizează un raport de încercare, în care specifică faptul că indexul de redare a culorilor al becului electric a fost determinat utilizându-se procedura de încercare specificată în norma și publicația CIE 29/2. Raportul specifică indexul de redare a culorilor al becului electric.4. Încetinitoare ale flăcării(a) Componentele din plastic mai grele de 5 g nu trebuie să conțină următoarele încetinitoare ale flăcării:Nume | Număr CAS |Decabromdifenil | 13654-09-6 |Eter monobromdifenilic | 101-55-3 |Eter dibromdifenilic | 2050-47-7 |Eter tribromdifenilic | 49690-94-0 |Eter tetrabromdifenilic | 40088-47-9 |Eter pentabromdifenilic | 32534-81-9 |Eter hexabromdifenilic | 36483-60-0 |Eter heptabromdifenilic | 68928-80-3 |Eter octabromdifenilic | 32536-52-0 |Eter nonabrodifenilic | 63936-56-1 |Eter decabromdifenilic | 1163-19-5 |Clor parafină cu lungimea catenei de 10 – 13 atomi de carbon și conținut de clor > 50 % din greutate | 85535-84-8 |(b) Componentele din plastic mai grele de 5 g nu trebuie să conțină substanțe de încetinire a flăcării sau preparate ce conțin substanțe care, la momentul depunerii cererii, sunt încadrate în oricare dintre următoarele fraze de riscuri (sau combinații ale acestora):R45 (poate produce cancer);R46 (poate produce alterări genetice ereditare);R50 (foarte toxică pentru organismele acvatice);R51 (toxică pentru organismele acvatice);R52 (periculoasă pentru organismele acvatice);R53 (poate produce efecte negative pe termen lung asupra mediului acvatic);R60 (poate afecta fertilitatea);R61 (poate produce efecte adverse asupra fătului în timpul sarcinii),definite de Directiva 67/548/CEE a Consiliului din 27 iunie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase [2] și de modificările ulterioare.Evaluare și verificare: Solicitantul trebuie să declare conformitatea produsului cu aceste cerințe.5. AmbalajulNu trebuie utilizate produse laminate și materiale plastice compozite.Toate ambalajele din carton folosite pentru becurile cu soclu unic trebuie să conțină minimum 65 % (în greutate) materiale reciclate.Toate ambalajele din carton folosite pentru becurile cu soclu dublu trebuie să conțină minimum 80 % (în greutate) materiale reciclate.Evaluare și verificare: Solicitantul trebuie să declare conformitatea produsului cu aceste cerințe.6. Instrucțiuni de utilizareProdusul se vinde cu instrucțiunile de utilizare corespunzătoare care cuprind și sfaturi privind o utilizare pentru mediu, în special:(a) Informațiile (pictograme sau altele) de pe ambalaj atrag atenția asupra condițiilor de eliminare adecvate, inclusiv asupra cerințelor de reglementare aplicabile.(b) Pentru becurile cu soclu unic: becurile electrice care nu funcționează cu întrerupător cu rezistență reglabilă se etichetează, iar ambalajul trebuie să menționeze mărimea și forma relativă a becului electric în comparație cu cele ale unui bec clasic cu incandescență.(c) Pentru becurile cu soclu dublu: informațiile de pe ambalaj precizează că performanța de mediu a becului electric este îmbunătățită la utilizarea cu dispozitive de control electronic de frecvență înaltă.(d) Ambalajul produsului precizează că mai multe informații cu privire la eticheta ecologică se pot găsi pe pagina internet http://europa.eu.int/ecolabel.Evaluare și verificare: Solicitantul trebuie să declare conformitatea produsului cu aceste cerințe și prezintă o copie de ambalaj organismului competent care evaluează cererea.7. Informațiile care figurează pe eticheta ecologicăCadrul 2 al etichetei ecologice trebuie să conțină următorul text:"eficiență energetică ridicatădurată de viață mare"În cazul în care becul electric nu conține mercur, cadrul 2 al etichetei ecologice poate preciza acest lucru.Evaluare și verificare: Solicitantul trebuie să declare conformitatea produsului cu această cerință și să prezinte o copie a etichetei ecologice astfel cum apare pe ambalaj și/sau pe produs organismului competent care evaluează cererea.[1] JO L 71, 10.3.1998, p. 1.[2] JO 196, 16.8.1967, p. 1.--------------------------------------------------